open-index/open-wikipedia-markdown huggingface dataset:
Juha Virkkunen

**Juha Virkkunen** (7. maaliskuuta 1941 Helsinki – 13. syyskuuta 2008 Dragsfjärd) oli Yleisradion kirjallisuustoimittaja. Hän sai Valtion journalistipalkinnon vuonna 2004. Vuonna 1998 hän sai Koura-palkinnon.

Virkkunen teki ensimmäiset ohjelmansa Ylelle freelancerina vuonna 1963. Varsinaisesti hän siirtyi Ylen palvelukseen vuonna 1967. Hänen erikoisalansa oli runous. Virkkunen toimitti *[[Tämän runon haluaisin kuulla]]* -ohjelmaa melkein sen historian alusta asti, yli kolmekymmentä vuotta. Hän oli myös perustamassa 1990-luvulla Tanssiva karhu -runopalkintoa.

Vuonna 1973 Virkkunen oli Kulttuurivihkot-lehden ensimmäinen sisällöstä vastannut toimittaja. Hän oli taistolaisen Toimittajaliiton jäsen.

Virkkusella oli kolme lasta. Hän kuoli 67-vuotiaana syyskuussa 2008.

## Lähteet

## Aiheesta muualla
* Ylen Elävä arkisto: Kulttuuritoimittaja Juha Virkkunen 1941-2008
Anssi Sinnemäki

**Anssi Sinnemäki** (s. 18. syyskuuta 1947 Helsinki) on suomalainen kirjailija, kirjankustantaja, toimittaja ja kustannustoimittaja.

## Elämä
Sinnemäki on koulutukseltaan filosofian maisteri. Hänet muistetaan erityisesti vasemmistolaisen *[[Kulttuurivihkot]]*-lehden päätoimittajana toimimisesta vuosina 1980–1982 ja 1984–1987.

Sinnemäki oli 1970-luvulla *[[Tiedonantaja]]n* toimittaja ja taistolaisen kulttuuriliikkeen (ks. Kulttuurityöntekijäin liitto) aktivisti, mutta hän luopui poliittisesta toiminnasta 1980-luvun alkupuolella. Hänellä on pienkustantamo Tamara Press.

## Perhe
Anssi Sinnemäki on vihreiden kansanedustaja Anni Sinnemäen isä. Anssi Sinnemäen isä taas oli lapualainen rovasti Jussi Sinnemäki, joka osallistui Lapuan liikkeeseen ja IKL:n toimintaan ja niistä erkaannuttuaan siirtyi kokoomukseen.

## Teoksia
* 
* 
* 
* 
* 
* 
* 

## Lähteet

## Aiheesta muualla
* Matti Mieskonen: Haanpään rehabilitointi jatkuu. Arvostelu teoksesta Sinnemäki, Anssi: *Sota kentästä ja kasarmista*. Paasilinna, 2014 (Aricolan arvostelut 26.11.2014)
*http://www.hs.fi/arviot/Kirja/a1416460539573
*http://ojs.tsv.fi/index.php/tt/article/viewFile/51189/15635
Orontea

**Orontea** on Antonio Cestin säveltämä kolminäytöksinen *dramma musicale*, joka sai ensi-iltansa vuoden 1649 karnevaalikaudella Venetsian *Teatro Santissimi Apostolissa*. Oopperan libreton kirjoitti Giacinto Andrea Cicognini. Teos kuuluu 1600-luvun loppupuolen esitetyimpiin oopperoihin ja sitä esitettiin jopa Pohjois-Saksassa 1670-luvulla. Teoksen aaria *All'idol mio* sisältyy laulunopetuksessa keskeiseen Arie Antiche -kokoelmaan ja siten se kuuluu monien laulajien ohjelmistoon. 

## Lähteet

* Opera one: Orontea 
* YLE: Natt i Ateneum
* HOASM: Ballet and Opera - A synthesis of Roman and Venetian opera: Cesti
Ingrid Lempereur

**Ingrid Lempereur** (s. 26. kesäkuuta 1969) on belgialainen uimari, joka saavutti pronssimitalin 200 metrin rintauinnissa kesäolympialaisissa 1984 ajalla 2.31,40. Lisäksi hän sai hopeaa samasta lajista Strasbourgin pitkän radan EM-kilpailuissa 1987.

## Lähteet
Videonpakkauksen kuvatyypit

## Johdanto
Videovuo esimerkiksi MPEG-2 muodostuu erilaisista kuvatyypeistä, joita on kolme kappaletta I(Intra), P(Forward prediction) ja B(Bidirectional prediction). Kukin kuvatyyppi sisältää kuvan tai ennusteen. MPEG-2:ssa kuvanäytteen koko on 16×16 pikseliä. Ensin kuvanäyte muokataan RGB-muodosta YCbCr-muotoon. Dataa tiivistetään siten, että ensin vertaillaan ajallista toistoa tutkimalla peräkkäisiä kuvia. Tämän jälkeen kuva jaetaan 8×8 pikselin lohkoihin, joille suoritetaan DCT-muunnos. Viimeisenä tehdään kvantisointi, jossa informaatiota hukataan. Ajallisessa tiivistämisessä on huomioitava peräkkäisten kuvien sisältävä redundanssi. Tämä tapahtuu parhaiten siten, että lähetään säännöllisin välein näyte ”aidosta” kuvasta, jonka jälkeen kuvataan tähän referenssikuvaa tulleita muutoksia. Tämä tuo mukanaan I, P ja B-kuvatyypit. Nämä kuvatyypit muodostavat kuvaryhmän GOP (Group Of Pictures), yleisin järjestys kuvaryhmälle on I BB P BB P BB P BB P BB I.

I -kuvien tiivistyssuhde on huonoin, sillä se sisältää vain kuvassa itsessään olevaan tietoa, jonka perusteella koodataan P- ja B-kuvat. I kuvat koodataan JPEG-tyyppisesti. P-kuva tehdään käyttämällä edellisen P-tai I-kuvan informaatiota, tätä kutsutaan eteenpäin ennustamiseksi. P -kuvassa vähennetään sekä ajallista, että paikallista redundanssia, jolloin saadaan aikaiseksi I-kuvia parempi tiivistysaste. B -kuvat tarjoavat parhaimman tiivistyssuhteen, sillä ne sisältävät vähiten tietoa. B -kuvat luodaan käyttämällä joko edellisen tai seuraavan I-tai P-kuvan tietoja. Kuvaryhmiä on kahdenlaisia: suljettuja ja avoimia. Suljetussa kuvaryhmässä viimeinen B -kuva voi viitata seuraavan kuvaryhmän I -kuvaan. Avoimessa kuvaryhmässä ei taas ole viitteitä ulkopuolisiin ryhmiin.

### Eteenpäin ennustaminen
Ennusteen laskeminen P -kuvassa toimii seuraavasti. Valitaan 16×16 -pikselin kokoinen lohko, joka muodostuu neljästä luminanssilohkosta ja kahdesta krominanssilohkosta. Tämän jälkeen sitä verrataan aiemmin siirrettyyn referenssikuvaan, ja pyritään hakemaan referenssikuvasta sellainen 16×16:n pikselin alue, joka on mahdollisimman samankaltainen valitun lohkon kanssa. Jos molemmat lohkot sijaitsevat samassa paikassa (x,y), tulee niin sanotun siirtymävektorin arvoksi 0. Muussa tapauksessa siirtymävektorin arvo on nollasta poikkeava. Tämän lisäksi referenssikuvan ja koodauksessa olevan kuvan lohkojen erotus lasketaan ja sille suoritetaan DCT-muunnos ja kvantisointi. Näin saatu P -kuva lähetetään yhdessä siirtymävektorin kanssa vastaanottajalle. Jos vastaavaa ruutua ei referenssi kuvasta löydy, kyseinen lohko koodataan I-kuvaksi, eikä siinä enää käytetä referenssikuvan tietoja.

B-kuvat koodataan samalla tavalla, kuin P-kuvat, sillä poikkeuksella, että B-kuvien referenssi ovat kuvaosassa sekä koodattavan B-kuvan edessä, että takana. Tässä saatu tulos menee DCT-muunnokseen, jonka jälkeen se lähetetään vastaan ottajalle kahden siirtymävektorin kanssa.

## Katso myös
* DCT muunnos englanniksi
Käthe Grasegger

**Käthe Grasegger-Deuschl** (19. kesäkuuta 1917 Garmisch-Partenkirchen – 28. elokuuta 2001) oli saksalainen alppihiihtäjä.

MM-kisoissa vuosina 1935–1938 Grasegger saavutti seitsemän mitalia, joista yksi oli hopeinen ja muut pronssisia. Vuoden 1936 talviolympialaiset olivat Graseggerin kotikisat ja hän saavutti niistä alppiyhdistetyn hopeamitalin sijoituttuaan toiseksi heti maannaisensa Christl Cranzin jälkeen.

## Lähteet
Vapaan katselukulman televisio

**Vapaan katselukulman televisio** () on 3D-informaatiojärjestelmä, joka sallii kuvan hankinnan, käsittelyn ja esittämisen. Järjestelmän on kehittänyt japanilainen Masayuki Tanimoto, Nagoyan Yliopistosta.

Järjestelmä perustuu Ray-space-metodiin ja esitystapaan. Ray-space-data koostuu useista erisuuntiin kulkevista viivoista.

FTV:n tulisi olla yhteensopiva kaiken sisällön kanssa. FTV hankkii, tallentaa ja lähettää kaiken visuaalisen informaation 3D-tilasta.

FTV kuva pyrkii toistamaan kuvan siis kolmiulotteisesti. Näin katselija voi valita haluamansa katselukulman, jolloin hän näkee kuvan sivultakin päin.

3D-kuva saadaan ottamalla usealla *palvelimeen* kytketyllä kameralla kuvia kohteesta.

## FTV-signaalin hankinta
Kolmiulotteinen kuva saadaan asettamalla useita kameroita kuvattavan kohteen ympärille, samalle korkeudelle. Kameroille on kaksi pääasiallista asennustapaa: lineaarinen ja puolikaari.

Ray-space on näin hankittujen kuvien yhdistelmä.

## FTV:n tuomat lisäarvot
FTV ei ainoastaan luo, tallenna ja esitä kolmiulotteista kuvaa, vaan kaikki kuvainformaatio pystytään myös siirtämään eteenpäin. FTV-signaali on uusi kynnys videosignaloinnissa, koska sillä on useampi ulottuvuus kuin normaalissa videosignaalissa. 

## FTV-signaalin käsittely
Tuotettavan näkymän laatu riippuu pääasiassa siitä, kuinka monta kameraa näkymän kuvaamiseen käytetään. Jos katselija on kulmassa, josta ei kameralla ole otettu kuvaa, FTV muodostaa kuvan viereisten kameroiden kuvien perusteella.

## Usean kameran asettelu
Riittävän tehokkaan koodauksen sekä uuden kuvan muodostamiseen tarvitaan useiden kuvien esikäsittelyä. Usean kameran asettelu siten, että kaikki kamerat ovat samalla etäisyydellä ja korkeudella, on käytännössä vaikeaa.

## FTV-signaalin esittäminen
FTV tarjoaa tarkan ja korkealaatuisen kuvan vaikeista ja monimutkaisistakin kohteista. Kuvan esittämiseen kumminkin vaaditaan uudenlainen järjestelmä. Nykyään tämä on kehitetty käyttämällä 2D ja automultiscopic näyttöjä pään liikkeen tunnistus järjestelmillä.

## 100:n kameran järjestelmä
Järjestelmä on kehitetty suurien alueiden kuvaamiseen. Se perustuu palvelimeen ja sataan asiakasyksikköön (client, nodes) joissa jokaisessa on oma kameransa. Palvelin luo ja lähettää kaikille asiakkaille synkronointisignaalin. Järjestelmä pystyy kuvaamaan huippuresoluutioista kuvaa 30 fps vauhdilla sekä nauhoittamaan analogista signaalia jopa 96 kilohertsiin asti.
Pyhä käsikranaatti

**Pyhä käsikranaatti** (, ”Antiokian pyhä käsikranaatti”; myöhemmin muodossa *Holy Grenade*) on alun perin Monty Python -ryhmän vuonna 1975 valmistuneessa komediaelokuvassa *[[Monty Pythonin Hullu maailma]]* esiintynyt kuvitteellinen ase. Se on samanaikaisesti kristillinen pyhäinjäännös ja käsikranaatti. Elokuvassa sillä tapetaan ”Caerbannogin tappajakaniini”, joka vartioi luolaa, josta löytyy vihje Graalin maljan olinpaikasta.

Sittemmin Pyhä käsikranaatti on levinnyt muualle populaarikulttuuriin, esimerkiksi useisiin tietokonepeleihin, kuten Wormsiin ja Fallouttiin.
## Käyttöohje
Elokuvan mukaan Pyhän käsikranaatin käyttöohjeet löytyvät kuvitteellisesta *Varustelujen kirjasta* (Book of Armaments), luvusta 2, jakeista 9–21. 

Vaikka elokuvassa Graham Chapmanin näyttelemä kuningas Arthur laskee väärin (-YKSI! KAKSI! VIISI! -Kolme, herrani. -KOLME!), hän onnistuu silti tuhoamaan Tappajakaniinin.
Ampumahiihdon maailmanmestaruuskilpailut

**[[Ampumahiihto|Ampumahiihdon]] maailmanmestaruuskilpailut** on Kansainvälisen Ampumahiihtoliiton (*IBU*) vuosittain järjestämä arvokilpailu. Olympiavuosina ei kilpailla niissä lajeissa, jotka ovat talviolympialaisten ohjelmistossa, mutta niiden lajien osalta, jotka eivät olleet vielä tuolloin olympialaisisten ohjelmassa (kuten sekaviesti), on järjestetty maailmanmestaruuskilpailuja myös olympiavuosina.

Ensimmäiset ampumahiihdon maailmanmestaruuskilpailut järjestettiin vuonna 1958. Silloin ohjelmassa oli virallisena lajina miesten yksilökilpailu ja epävirallisena lajina miesten viesti. Naiset kilpailivat omissa maailmanmestaruuskilpailuissaan ensimmäisen kerran vuonna 1984. Vuodesta 1989 lähtien miehet ja naiset ovat kilpailleet samoissa maailmanmestaruuskilpailuissa.

## Järjestämispaikat

## Kilpailutapahtumat

## Mitalitaulukko
*Päivitetty vuoden 2025 mm-kisojen jälkeen.*

## Lähteet
Åbo Akademin säätiö

**Stiftelsen för Åbo Akademi sr** (**SÅA**, ) on suomalainen säätiö, joka perustettiin 18. kesäkuuta 1917 tavoitteenaan perustaa ja ylläpitää ruotsinkielistä yliopistoa Turussa. Säätiön hallituksen puheenjohtaja on asianajaja, VTM Stefan Wallin ja valtuuskunnan puheenjohtaja kauppatieteiden maisteri Timo Ketonen.

## Historia
Säätiön alkupääoma oli 3,47 miljoonaa markkaa ja vuonna 1918 perustetun Åbo Akademin toiminta rahoitettiin täysin säätiön pääomatuotoilla kunnes se sai ensimmäisen valtionavustuksensa vuonna 1956.

Valtiolle päävastuu Åbo Akademin toiminnasta siirtyi vasta 1. elokuuta 1981 erillisellä valtion ja Stiftelsen för Åbo Akademin välisellä sopimuksella. Sopimuksen jälkeen säätiö on määritellyt päämäärikseen turvata, ylläpitää ja tukea Åbo Akademin toimintaa sekä suomenruotsalaista kulttuurielämää ja tieteellistä tutkimusta.

## Toiminta
Säätiö ylläpitää muun muassa Sibelius-museota, Ett Hem -museota, Casa Haartmania, Åbo Svenska Teaterin rakennusta, uskontotieteelliseen ja kulttuurihistorialliseen tutkimukseen erikoistunutta Donner-instituuttia. .

Säätiö on Veritas Eläkevakuutuksen suurin osakkeenomistaja 18,45 prosentin osuudella Säätiö omistaa myös 10 prosenttia Life on a Leaf Oy Ab htiöstä. Life on a Leaf ry on yhdistys, jonka tarkoituksena on harjoittaa ja edistää taiteen, arkkitehtuurin, akateemisen tutkimuksen ja talouden välistä yhteistyötä, tavoitteenaan mielikuvitusta ja luovuutta suosiva kaupunkiympäristö.

## Lähteet

## Aiheesta muualla
*Säätiön omat kotisivut
Vastakkaissuuntaisuus

**Vastakkaissuuntaisuus** liittyy matemaattisissa yhteyksissä vektorilaskentaan. Sen vastakohta on samansuuntaisuus. Myös "normaalien" lukujen voidaan ajatella olevan yksiulotteisia vektoreita, joten kaikki positiiviset luvut ovat vastakkaissuuntaisia negatiivisille luvuille. Sama pätee useammissakin ulottuvuuksissa, joten kaikki vektorin kanssa samalla koordinaatiston origon läpi kulkevalle suoralle sijoittuvat, mutta toiselle puolen origoa jäävät vektorit ovat vektorille vastakkaissuuntaisia.
Lisa Nowak

**Lisa Marie Nowak** (s. 10. toukokuuta 1963) on yhdysvaltalainen entinen astronautti. 

Nowak syntyi Alfred ja Jane Caputon tyttäreksi vuonna 1963. Hän kiinnostui avaruudesta ja sen tutkimuksesta lapsena. Nowak alkoi opiskella alaa ja liittyi lopulta Lyndon B. Johnson Space Centerin astronautteihin. 

Nowak lähti 4. heinäkuuta 2006 NASAn STS-121-sukkulalennolle ja kävi tämän yhteydessä Kansainvälisellä avaruusasemalla. Nowak oli ensimmäinen yhdysvaltainitalialainen nainen avaruudessa, ja lennon aikana hän pitikin yllään italialaisamerikkalaisten naisten kansallisen yhdistyksen merkkiä. 

Nowak oli tammikuuhun 2007 asti naimisissa Richard T. Nowakin kanssa. Pari sai kolme lasta: pojan (s. 1992) sekä vuonna 2001 syntyneet kaksoistyttäret. 

## Rikosepäilyt
Nowak pidätettiin lentoasemalla Floridan Orlandossa 5. helmikuuta 2007. 

Nowakilla oli ollut romanttinen suhde laivaston komentaja William Oefeleiniin, mutta koki, että hänen kanssaan miehen suosiosta kilpaili Colleen Shipman. Hän ajoi kotoaan 1&nbsp;600 kilometriä Orlandoon voidakseen tavata Shipmanin kasvokkain. Nowak yritti siepata Shipmanin, mutta tämä pääsi pakoon.

Nowakilla oli ollut mukanaan pippurisuihke, veitsi sekä suuria jätesäkkejä. Astronautti itse kuitenkin väittää vain halunneensa keskustella Shipmanin kanssa. Aluksi Nowakia epäiltiin vain pahoinpitelystä ja automurron yrityksestä, mutta hänelle vaadittiin syytettä myös murhan yrityksestä. Syyttäjä päätti myöhemmin jättää tämän syytteen, mutta Nowak on yhä vastuussa vähäisemmistä rikoksista.

7. maaliskuuta 2007, kuukausi kidnappausyritystä myöhemmin, NASA erotti Nowakin.

## Lähteet

* Iltalehti 6.2.2007: Naisastronautille syyte murhan yrityksestä
* Iltalehti 2.3.2007: Naisastronauttia ei syytetä murhan yrityksestä

### Viitteet

## Aiheesta muualla
SOM

**Som** tai **SOM** voi tarkoittaa seuraavia asioita:

* SOM, lyhenteenä:
** Itseorganisoituva kartta, lyhenne 
** Yhdysvaltalainen arkkitehtitoimisto Skidmore, Owings and Merrill
* Somalian maatunnus
* valuuttoja:
** Kirgisian som
** Uzbekistanin som
* Som, kaupunki Uttar Pradeshin osavaltiossa Intiassa
**[[Som]]*, venäläinen sukellusvene, upposi 1916
* Som, sukunimenä:
** Bram Som (s. 1980), alankomaalainen juoksija
Peter Noone

**Peter Blair Dennis Bernard Noone** (s. 5. marraskuuta 1947 Manchester, Britannia) on brittiläinen muusikko ja näyttelijä, joka tuli tunnetuksi 1960-luvulla Herman's Hermits -yhtyeen laulusolistina. Noonen hyvänä pidetty ulkonäkö ja olemus olivat tärkeä osa erityisesti teini-ikäisten suosiossa olleen yhtyeen menestystä.

Noone teki 1970-luvulla yhteistyötä David Bowien, Debby Boonen ja Graham Gouldmanin kanssa. Myöhemmin hän on toiminut uuden aallon yhtyeessä The Tremblers ja julkaissut sooloalbumin *One of the Glory Boys*.  

Noone on työskennellyt myös näyttelijänä. Hänellä on ollut rooli muun muassa *[[Coronation Street]]* -saippuasarjassa, jossa hän näytteli lapsena. 1960-luvulla hän näytteli kahdessa Herman’s Hermits -elokuvassa; *Hold On!* (1966) ja *Mrs. Brown You’ve Got a Lovely Daughter* (1968). Vuonna 1978 hänellä oli merkittävä rooli elokuvassa *Sgt. Pepper’s Lonely Hearts Club Band*. 

Hän asuu tällä hetkellä Kalifornian Santa Barbarassa.

## Lähteet

## Aiheesta muualla
* Viralliset sivut
Kūkō-linja

**Kūkō-linja** () on Fukuokan kaupungin metron () pisin linja. Se kulkee idästä Meinohamasta 13,1 km matkan keskustan kautta Fukuokan lentoasemalle. Linjalla on 13 asemaa ja se on aloittanut toimintansa 1972 ja sen viimeiset osat on valmistettu 1993. Osittain samoilla asemilla toimii myös Fukuokan metron Hakozaki-linja. Metrojunat jatkavat matkaansa Meinohamasta Chikuzen-linjalle.

Radan väri kartalla on punainen. Virallisesti sen nimi on **Linja 1 (Kūkō-linja)** (). Linjan asemat ovat suojattu myös automaattisilla porteilla, kuten muutkin Fukuokan metron asemat. Samoin junat ovat automaattisesti ohjattuja.

Kūkō-linja on Japanin ainut metrolinja joka kulkee suoraan lentoasemalta kaupunkiin. Vaikka Tokion Toei Asakusa-linja kulkee Naritan sekä Hanedan kautta, ne eivät kuitenkaan ole Toei Asakusa-linjan omia asemia. Lentokentät kuuluvat paikallislinjoille, joiden kautta Toei Asakusa-linja kulkee.

Kūkō-linja kulkee Fukuokan kaupungin tärkeimpien alueiden läpi, kuten Nishijin, Tenjin, Hakata ja lentoasema. Kūkō-linja on myös Fukuokan kaupungin käytetyin metrolinja.

## Perustietoa
*Pituus: 13,1 km
*Asemia: 13
*Raideleveys: 1067 mm
*Kaksoisraidetta: koko matkalta
*Sähköistys: koko matkalla 1500 V DC
*Kulunvalvonta: ATC
*Ratapiha: Meinohaman ratapiha
*Maanpäällinen osa: Meinohamasta Muromiin

## Aiheesta muualla
* Fukuokan metron kotisivut  
* Fukuokan metron kotisivut
Corrie Winkel

**Kornelia ”Corrie” Winkel** (s. 26. helmikuuta 1944 Groningen) on alankomaalainen uimari, joka saavutti hopeaa 4&nbsp;×&nbsp;100 metrin vapaauintiviestissä Tokion kesäolympialaisissa 1964. Hänen joukkuetovereitaan olivat Ada Kok, Klenie Bimolt ja Erica Terpstra. 

Tokion olympialaisissa Winkel sijoittui 14:nneksi 100 metrin selkäuinnin alkuerissä. Hän oli saavuttanut tuolla matkalla hopeaa pitkän radan EM-kilpailuissa 1962. Vuonna 1963 hän ui 200 metrin selkäuinnissa Euroopan-ennätyksen 2.32,3.

## Lähteet
Heavisiden funktio

**Heavisiden funktio** tai yksikköaskelfunktio H(x) on epäjatkuva funktio, jonka arvo on nolla, kun x on negatiivinen, ja yksi, kun x on positiivinen. Funktiota käytetään mm. säätötekniikassa ja signaalinkäsittelyssä kuvaamaan kytkintä, joka kytketään päälle tiettynä hetkenä ja pysyy päällä ikuisesti. Se on nimetty Oliver Heavisiden mukaan.

H(x) voidaan määritellä:
:H(t)=\begin{cases} 0, & t 

Joskus H(0) määritellään arvoksi ½ symmetrian vuoksi:
: H(x) =
  \begin{cases} 0, & x  0
  \end{cases}


Heavisiden funktio on Diracin deltafunktion antiderivaatta.

## Katso myös
* Signum-funktio

## Kirjallisuutta
*
Anosmia

**Anosmia** eli **hajusokeus** merkitsee hajuaistin puutetta. Tila voi olla väliaikainen tai pysyvä ja synnynnäinen tai esimerkiksi jonkin sairauden aiheuttama. Anosmikolla on joskus myös ageusia eli makuaistin puute.

Anosmia voi olla seurausta lukuisista sairauksista, kuten infektioista, polyypeistä, Parkinsonin taudista tai muusta syystä aiheutuneesta hajuhermon vaurioitumisesta. Joillakin aiheuttajana on harvinainen estesioneuroblastooma. Osassa tapauksista hajuaistin menettämisen syytä ei tunneta. 

Anosmiaan ei välttämättä liity sairautta. Se voi ilmetä tiettyjen lääkeaineiden sivuvaikutuksena. Hajuaistin puutetta kuuluu myös Kallmannin oireyhtymään. 

Anosmiaa lieväasteisempi hajun heikkeneminen on nimeltään hyposmia, joka on usein allergisen reaktion tai virusinfektion aiheuttama tilapäinen oire. 

## Muut aistit
* Hypoestesia tarkoittaa alentunutta tuntoherkkyyttä aina tuntosokeuteen eli anafiaan asti, mutta anestesia onkin vakiintunut tarkoittamaan nukutusta, ei tuntosokeutta.

## Lähteet
Kohtisuoruus

Euklidisessa geometriassa suorat ovat **kohtisuorassa**, jos niiden leikkauskulma on 90 astetta. Yleisemmin kohtisuoruus on määritelty kaikissa sisätuloavaruuksissa siten, että kaksi vektoria on keskenään kohtisuorassa, jos niiden sisätulo on nolla.

## Kohtisuoran suoran piirtäminen

Euklidisessa geometriassa suoralle voi piirtää sitä kohtisuoraan leikkaavan suoran (joita on äärettömästi) seuraavasti:

# Valitaan suoralta mielivaltainen piste p1.
# Käytetään pistettä p1 mielivaltaisen kokoisen ympyrän y1 keskipisteenä.
# Käytetään ympyrän y1 kehän ja suoran leikkauspisteitä kahden uuden, samankokoisen, mutta säteeltään ympyrää y1 suuremman ympyrän keskipisteinä.
# Piirretään kahden uuden ympyrän kehän leikkauspisteiden läpi uusi suora, joka kulkee myös pisteen p1 läpi.
# Näin syntynyt suora on kohtisuora alkuperäistä suoraa vastaan.

Kahden uuden ympyrän leikkauspisteet ovat siis pisteet, jotka kaikista yhtä kaukana pisteestä p1 olevista pisteistä ovat kauimpana myös muista suoran pisteistä.

Yllä kuvatun esimerkin pitäisi (?) toimia myös muussa kuin euklidisessa geometriassa (sillä varauksella, että geometriset muodot vaihdetaan kyseisen tapauksen vastaaviksi).

## Katso myös
*Suorakulmainen kolmio
*Yhdensuuntaisuus
*Normaali (matematiikka)

## Lähteet
Puolan ympäriajo

**Puolan ympäriajo** (Tour de Pologne) on Puolassa järjestettävä maantiepyöräilyn etappikilpailu. Kilpailu järjestettiin ensimmäisen kerran vuonna 1928 ja vuoteen 1952 se järjestettiin lähinnä satunnaisesti. Vuodesta 1953 lähtien kilpailu on kuitenkin järjestetty vuosittain. Kilpailu koostuu 7 tai 8 etapista ja kokonaismittaa sille on 2000-luvun alkuvuosina kertynyt noin 1200–1300&nbsp;km. Kilpailu kuuluu UCI World Touriin.

## Voittajat

*1928  Feliks Wiecek
*1929  Józef Stefański
**1930–1932 ei järjestetty*
*1933  Jerzy Lipiński
**1934–1936 ei järjestetty*
*1937  Bolesław Napierala
**1938 ei järjestetty*
*1939  Bolesław Napierala
**1940–1946 ei järjestetty*
*1947  Stanisław Grzelak
*1948  Wacław Wójcik
*1949  Francesco Locatelli
**1950–1951 ei järjestetty*
*1952  Wacław Wójcik
*1953  Mieczysław Wilczewski
*1954  Marian Więckowski
*1955  Marian Więckowski
*1956  Marian Więckowski
*1957  Henryk Kowalski
*1958  Bogusław Fornalczyk
*1959  Wiesław Podobas
*1960  Roger Diercken
*1961  Henryk Kowalski
*1962  Jan Kudra
*1963  Stanisław Gazda
*1964  Rajmund Zieliński
*1965  Józef Beker
*1966  Józef Gawliczek
*1967  Andrzej Blawdzin
*1968  Jan Kudra
*1969  Wojciech Matusiak
*1970  Jan Stachura
*1971  Stanisław Szozda
*1972  José Luis Viejo
*1973  Lucjan Lis
*1974  André Delcroix
*1975  Tadeusz Mytnik
*1976  Janusz Kowalski
*1977  Lechosław Michalak
*1978 Jan Brzezny
*1979  Henryk Charucki
*1980  Czesław Lang
*1981  Jan Brzezny
*1982  Andrzej Mierzejewski
*1983  Tadeusz Krawczyk
*1984  Andrzej Mierzejewski
*1985  Marek Leśniewski
*1986  Marek Kulas
*1987  Zbigniew Piątek
*1988  Andrzej Mierzejewski
*1989  Marek Wrona
*1990  Mieczysław Karłowicz
*1991  Dariusz Baranowski
*1992  Dariusz Baranowski
*1993  Dariusz Baranowski
*1994  Maurizio Fondriest
*1995  Zbigniew Spruch
*1996  Vjatšeslav Dšavanian
*1997  Rolf Järmann
*1998  Sergei Ivanov
*1999  Tomasz Brożyna
*2000  Piotr Przydział
*2001  Ondřej Sosenka
*2002  Laurent Brochard
*2003  Cezary Zamana
*2004  Ondřej Sosenka
*2005  Kim Kirchen
*2006  Stefan Schumacher
*2007  Johan Van Summeren
*2008  Jens Voigt
*2009  Alessandro Ballan
*2010  Daniel Martin
*2011  Peter Sagan
*2012  Moreno Moser
*2013  Pieter Weening
*2014  Rafal Majka
*2015  Jon Izagirre
*2016  Tim Wellens
*2017  Dylan Teuns
*2018  Michał Kwiatkowski
*2019  Pavel Sivakov
*2020  Remco Evenepoel
*2021  João Almeida
*2022  Ethan Hayter
*2023  Matej Mohorič
*2024  Jonas Vingegaard
*2025  Brandon McNulty

## Lähteet
*Tulokset memoire-du-cyclisme.net-sivustolla  
*Tulokset cyclingarchives.com-sivustolla
Antero Alku

**Antero Alku** (s. 1955 Helsinki) on suomalainen diplomi-insinööri. Alku on kirjoittanut raideliikennettä käsittelevän kirjan: *Raitiovaunu tulee taas*. Lisäksi hän on ollut mukana kirjoittamassa teoksia *Unelma Löylymäestä – Saimaan rautatien historia* ja *Herää Helsinki!*. Vuoden 2007 keväällä Alku julkaisi kirjan *Mennäänkö metrolla?* Suomen tietokirjailijat ry:n apurahalla.

Joukkoliikenteen puolestapuhujana Alku toimi kansalaisliike Pikaraitiotien asiantuntijana 1989.

Alku on Suomen Lähijunat Oy:n perustaja yhdessä Pekka Mötön kanssa.

## Politiikka
Toimittuaan ensin lyhyen aikaa Vihreissä Alku vaihtoi puoluettaan Suomen Keskustaan Vihreiden ja Keskustan pääkaupunkiseudun liikennepolitiikkaa koskevien erojen takia. Vuoden 2004 kunnallisvaaleissa Alku oli ensimmäistä kertaa ehdolla kaupunginvaltuustoon Keskustan listoilta, mutta jäi valitsematta. Helsingin kaupunkisuunnittelulautakunnassa Alku toimii varajäsenenä.

Alku on politiikassaan arvostellut Helsingin kolmen vahvan puolueen (Vihreät, Kokoomus, SDP) politiikkaa ja sen tuottamia ongelmia kaupungin päätöksenteolle.

Politiikassa ja kansalaisjärjestötoiminnassa Alku on toiminut autottoman Helsingin edistämiseksi. Hän oli Länsimetro-hankkeen vastustaja ja pikaraitiotien puolustaja. Lisäksi Alku on toiminut keskustatunnelin rakentamista vastaan sekä Kruunuvuorenrannan ja Helsingin keskustan yhdistävän sillan rakentamisen puolesta.

Vuoden 2007 eduskuntavaaleissa Alku oli Keskustan ehdokkaana, muttei tullut valituksi.

## Lähteet

## Aiheesta muualla
*Alun ylläpitämä liikenneaiheinen sivusto
Kallmannin oireyhtymä

**Kallmannin oireyhtymää** (KS) sairastavalta puuttuu hajuaisti ja hänellä on sukupuolihormonien vaje. KS on oireyhtymä, jonka yleisyydeksi miehillä arvioidaan 1:4000–1:10000; naisilla tilan on arvioitu olevan noin viisi kertaa harvinaisempi. KS diagnosoidaan tyypillisesti nuoruusiällä, jos nuorelle ei tule murrosikää tai se etenee poikkeavan hitaasti. Murrosikäkehitys saadaan aikaan hormonihoidolla, mutta hajuaistin puutos jää. Aikuisiässä KS:n liittyy hedelmättömyyttä, jota kuitenkin voidaan hoitaa. Uusimman tiedon mukaan KS:n liittyvä sukuhormonien vaje ja hedelmättömyys saattavat joskus korjaantua itsestään vuosienkin mittaisen hormonikorvaushoidon jälkeen.

## Aiheesta muualla
*Kallmannin oireyhtymä (viivästynyt puberteetti ja hajuaistin puutos)
*Kallmannin oireyhtymä Kehitysvammahuollon tietopankissa
Stunt Car Racer

**Stunt Car Racer** (julkaistu myös nimellä **Stunt Track Racer**) on Geoff Crammondin kehittämä ja MicroStylen julkaisema ajopeli. Peli on julkaistu vuonna  Amigalle, Amstrad CPC:lle, Atari ST:lle, Commodore 64:lle, MS-DOSille ja ZX Spectrumille.

## Pelaaminen
Pelissä ajetaan vuoristoratoja muistuttavilla kilparadoilla.
Peli eroaa muista ajopeleistä siinä, että radat ovat korkeita ja kaiteettomia. Ne muistuttavat enemmän vuoristoratoja kuin perinteisiä kilpa-autoratoja. Lisäksi radoilla on hyppyreitä ja kuoppia. Ratojen vaikeat kohdat pitää oppia muistamaan, ja niihin pitää löytää sopiva ajonopeus, jotta auto pysyisi radalla.

Pudonneet autot nostetaan takaisin radalle nosturin avulla, mutta siinä kuluu aikaa. Autoissa ei ole vaihteita, mutta rajatun ajan toimiva turbo löytyy. 

Yksinpelissä on neljä divisioonaa, joista kussakin on kaksi rataa ja kaksi vastustajaa. Yhteensä kilparatoja on siis kahdeksan. Molempia vastustajia vastaan ajetaan kerran kummallakin divisioonan radalla. Jokaisessa kisassa on kolme kierrosta. Divisioonan voittaja nousee ylempään divisioonaan ja vähiten pisteitä saanut putoaa alempaan. Kaikkia ratoja voi harjoitella, mutta varsinaiseen kilpailuun ylempien divisioonien radoille pääsee vain voittamalla ensin alemmat divisioonat.

Voittamalla kaikki divisioonat pääsee SuperLiigaan, jossa autot kulkevat paljon lujempaa ja voittaminen on vaikeampaa, jopa helpoilla radoilla. 

Ruudun yläreunassa näkyvä halkeama toimii vauriomittarina. Kun halkeama ulottuu ruudun oikeaan laitaan, on auto hajonnut ja kisa hävitty. Auto hajoaa helposti ilman ulosajojakin, jos ajaa hyppyrit väärillä nopeuksilla. Isommat vauriot näkyvät reikinä, joiden seurauksena auto jatkossa hajoaa nopeammin. Tietokoneen auto ei koskaan putoa radalta. 

Pelissä on mahdollisuus myös kilpailla ihmisvastustajaa vastaan yhdistämällä kaksi tietokonetta nollakaapelilla.

MS-DOS -versiossa on julkaisuvuodesta johtuen EGA-tasoinen grafiikka. Atari ST:n ja Amigan versiot käyttävät korkeampaa resoluutiota ja laajempaa väripalettia. Niissä on keskenään samanlainen grafiikka. Amstrad CPC:n ja ZX Spectrumin versiot on ohjelmoinut Pete Cooke, joka teki muitakin 3D-grafiikkaan perustuvia pelejä näille koneille. Commodore 64 -versio julkaistiin myöhemmin myös pelimoduulina.

## Vastaanotto
Peli sai ilmestyessään hyvän vastaanoton. Pelin erikoiset radat olivat uudenlainen kokemus.

*[[Mikrobitti|Mikrobitin]]* Niko Nirvi antoi pelin Atari ST- ja Commodore 64 -versioille täydet viisi tähteä.

Peli sai *[[CU Amiga]]* -lehden arvostelussa arvosanaksi 89/100. Amiga-versiota ja Commodore 64 -versiota sanottiin lähes identtisiksi, jossa merkittävin ero on väripaletti ja Commodore 64:llä ei käytetä täytettyä vektorigrafiikkaa. Peli sai *[[Amiga Format]]* -lehden arvostelussa arvosanaksi 93/100.

## Lähteet

## Aiheesta muualla
* 
* 
* Lemon Amiga -sivustolla 
* ''Stunt Car Racer'' Home of the Underdogs -sivustolla
* ''Stunt Car Racer'' arvostelu  Your Sinclair -sivustolla.
* ''Stunt Car Racer'' '80s DOS Games -sivustolla
Miika Elomo

**Miika Elomo** (21. huhtikuuta 1977 Turku – helmikuu 2025) oli suomalainen jääkiekkoilija ja jääkiekkovalmentaja. 

## Ura
### Pelaajana
Elomo aloitti uransa 1994 I-divisioonassa Kiekko-67:n joukkueessa. Kauden lopulla hän siirtyi TPS:n riveihin, jossa pelasi myös kauden 1995–1996. Hänet valittiin NHL:n vuotuisessa varaustilaisuudessa 1995 numerolla 23 Washington Capitalsiin. Seuraavaksi kaudeksi laitahyökkääjänä pelannut Elomo siirtyi Yhdysvaltoihin mutta sai peliaikaa vain Washingtonin farmijoukkueesta Portland Piratesista, joten hän palasi Suomeen kesken kauden 1997–1998 HIFK:hon.

Hän palasi Amerikkaan 1999–2000, sai peliaikaa Washington Capitalsin kokoonpanossa kahden ottelun verran ja sai yhden syöttöpisteen. Loppukauden hän pelasi farmijoukkueessa. Vuonna 2000 hänet myytiin Calgary Flamesiin, muttei hän saanut sielläkään peliaikaa. Elomo pelasikin koko kauden 2000–2001 Calgaryn farmijoukkueessa AHL-liigan Saint John Flamesissa, joka sitten voittikin liigan mestaruuden eli Calder Cupin.

Elomo palasi voitokkaan AHL-kauden jälkeen Suomeen ja TPS:aan. Hän siirtyi kuitenkin kesken kauden 2001–2002 Turusta Bluesiin. Elomo pelasi runsaat kolme kautta Bluesissa. Hän joutui jättämään kauden 2004–2005 kesken pahan rannevamman takia eikä pelannut sen jälkeen liigatasolla.

### Valmentajana
Elomo toimi vuosina 2014–2015 SM-liigajoukkue Turun Palloseuran päävalmentajana ja sitä ennen apuvalmentajana. Hän valmensi norjalaista Storhamaria kaudella 2019–2020. Sen jälkeen hän valmensi Suomen nuorten maajoukkueita, kunnes siirtyi kaudeksi 2022–2023 Puolan pääsarjaan STS Sanokin joukkueeseen ja sieltä seuraaviksi kausiksi Ranskan pääsarjan Cergy-Pontoiseen.

## Yksityiselämä
Miika Elomon veljiä ovat jääkiekkoilijat Teemu Elomo ja Tommi Elomo.

Cergy-Pontoise ilmoitti 9. helmikuuta 2025 Elomon kuolleen 47-vuotiaana.

## Tilastot

## Lähteet

## Aiheesta muualla
*
*
*Miika Elomo - nhlfinns.com
Andrei Rjabuškin

**Andrei Petrovitš Rjabuškin** (; 29. lokakuuta (J: 17. lokakuuta) 1861 Stanitšnaja Sloboda – 10. toukokuuta (J: 27. huhtikuuta) 1904 Didvino) oli venäläinen taidemaalari. Hänen realistiset teoksensa keskittyvät pääasiassa tavallisten 1600-luvun venäläisten elämään. 

Rjabuškin syntyi Stanitšnaja Slobodan kylässä Tambovin kuvernementissa. Sekä hänen isänsä että veljensä maalasivat ikoneja. Rjabuškin jäi orvoksi 14-vuotiaana. Hän pääsi Moskovaan opiskelemaan ja siirtyi myöhemmin Pietariin. Vuonna 1880 Pavel Tretjakov osti hänen teoksensa. 

Rjabuškin päätti opintonsa akatemiassa 1892. Hän osallistui peredvižniki-taiteilijaryhmän näyttelyihin vuosina 1890, 1892 ja 1894, mutta hylkäsi ryhmän myöhemmin. 

Rjabuškin suunnitteli myös mosaiikkeja ja maalasi freskoja kirkkoihin. Pietarissa hänen maalaustensa pohjalta tehtyjä mosaiikkeja on Kristuksen ylösnousemuksen katedraalissa. Hän sairastui tuberkuloosiin ja lähti Sveitsiin hoidettavaksi, mutta kuoli keuhkotautiin ateljeessaan 1904.


Tiedosto:Диакон.jpg|*[[Diakoni]],* 1888
Tiedosto:Голгофа (Снятие с креста).jpg|*Ristiinnaulitseminen,* 1890
Tiedosto:Девочка с куклой.jpg|1890-luku
Tiedosto:Ryabushkin moscow girl.JPG|*Moskovalainen tyttö 1600-luvulta,* 1903.
Vaihto-omaisuus

**Vaihto-omaisuutta** ovat elinkeinotulon verottamisesta annetun lain (360/1968) 10 §:n mukaan elinkeinotoiminnassa sellaisinaan tai jalostettuina luovutettaviksi tarkoitetut kauppatavarat, raaka-aineet, puolivalmisteet ja muut hyödykkeet sekä elinkeinotoiminnassa kulutettaviksi tarkoitetut poltto- ja voiteluaineet ja muut tarvikkeet. Lukeminen vaihto-omaisuudeksi tehdään käyttötarkoituksen eikä laadun mukaan.

Vaihto-omaisuus luetaan taseessa vaihtuviin vastaaviin. Kirjanpitoasetuksen 1:6&nbsp;§:n mukaan vaihto-omaisuus jaetaan viiteen erään:

# Aineet ja tarvikkeet
# Keskeneräiset tuotteet
# Valmiit tuotteet/tavarat
# Muu vaihto-omaisuus
# Ennakkomaksut

## Katso myös

*Käyttöomaisuus

## Lähteet
Katrina and the Waves

**Katrina and the Waves** oli brittiläinen pop-/rock-yhtye. Se oli Ison-Britannian edustajana vuoden 1997 Eurovision laulukilpailussa ja voitti sen "Love Shine a Light" -kappaleella. Myös heidän kappaleensa "Walking on Sunshine" on kansainvälisesti tunnettu. Yhtye oli koossa vuodet 1981–1997. Yhtyeen laulaja Katrina Leskanich (s. 10. huhtikuuta 1960) on alkuperältään yhdysvaltalainen.

Katrina and the Waves on vieraillut Suomessa ainakin juhannuksena 1987 (Saarijärven Ahvenlampi-rock ja Nummi-Pusulan Koivu ja tähti) ja kesällä 1996 (Paraisten Rowlit in the City).

## Jäsenet

* Katrina Leskanich – laulu, kitara
* Kimberley Rew – kitara
* Alex Cooper – rummut
* Vince de la Cruz – basso

## Albumit

* *Shock Horror* (1983)
* *Walking on Sunshine* (1983)
* *Katrina and the Waves 2* (1984)
* *Katrina and the Waves* (1985)
* *Waves* (1986)
* *Break of Hearts* (1989)
* *Pet The Tiger* (1991)
* *Edge of the Land* (1993)
* *Turnaround* (1994)
* *Roses* (1995)
* *Katrina and the Waves / Waves* (1996)
* *Walk on Water* (1997)
* *Walking on Sunshine - Greatest Hits* (1997)
* *The Original Recordings - 1983-1984* (2003)

## Singlet
* ”Que Te Queiro” (1984)
* ”Walking on Sunshine” (1985)
* ”Do You Want Crying” (1985) 
* ”Is That It” (1986)
* ”Sun Street” (1986) 
* ”That's The Way” (1989)
* ”Rock 'N' Roll Girl” (1989)
* ”Walking on Sunshine” (re-issue) (1996)
* ”Love Shine a Light” (1997)

## Lähteet

## Aiheesta muualla
*Bändin viralliset sivut
*Katrina Leskanichin sivut
*Katrina Leskanichin fanisivut
Slava Raškaj

**Slava Raškaj** (2. tammikuuta 1877 – 29. maaliskuuta 1906) oli kroatialainen taiteilija ja maansa ensimmäisiä akvarellimaalareita. 

Raškaj syntyi Ozaljissa ja oli syntymästään kuuro. Hän asui ensimmäiset vuotensa perheen kanssa ja seitsemänvuotiaasta viisitoistavuotiaaksi kuurojen lasten instituutissa Wienissä.

Palattuaan Kroatiaan Raškaj lähti Ivana Otoić-Muhan rohkaisemana taidekouluun Zagrebiin. Raškaj avasi oman ateljeensa ja maalasi vuonna 1898 vesiväreillä myöhemmin kuuluisaksi tulleen omakuvan.

Bela Csikos Sesian oppilaana Raškaj maalasi asetelmia synkillä väreillä, kun taas Ozaljissa tehdyt maisemat ovat valoisia ja värikkäitä.

Raškaj’n monesti luontoaiheisia teoksia on esitelty mm. Zagrebissa, Moskovassa ja Pietarissa. 

Raškaj alkoi viimeisinä vuosinaan syrjäytyä, ja vuonna 1902 hänet laitostettiin pitkittyneen masennuksen johdosta. Hän kuoli Zagrebissa maaliskuussa 1906.

## Lähteet

## Aiheesta muualla
Makrillihai

**Makrillihai** (*Isurus oxyrinchus*) on noin 3–4 metriä pitkä hyvin vahva ja nopea hailaji. Sen ruumis on varsin solakka verrattuna esimerkiksi valkohain tukevarakenteiseen ruumiiseen. Selkäpuoli on tummansininen ja vatsapuoli valkoinen. Se on suosittu urheilukalastuksen kohde nopeutensa ja voimiensa takia. Lisäksi sillä on koukkuun jäädessään tapana hypätä ilmaan vapautuakseen. Se on aggressiivinen laji ja muutamia ihmisiin kohdistuneita hyökkäyksiä on raportoitu.

Makrillihaita on kutsuttu myös *makohaiksi*. Nykyisessä suomalaisessa kalannimistössä makohai kuitenkin tarkoittaa saman suvun toista ja harvinaisempaa lajia *[[Isurus paucus]]*, joka on pitkä- ja kapeaeväisempi.

## Levinneisyys
Makrillihaita tavataan maailmanlaajuisesti valtamerten trooppisissa ja lauhkeissa osissa aina 150 metrin syvyyteen asti. Ne viihtyvät ulappavesillä.

Makrillihain kanta on hupenemessa kovaa vauhtia, ja Kansainvälinen luonnonsuojeluliitto pitää sitä erittäin uhanalaisena lajina. Kanta oli vuoden 2019 arvioissa noin puolet pienempi kuin 1940-luvulla. Vain Tyynenemeren eteläosan kanta on kasvamassa.

## Ravinto
Makrillihait syövät pääasiassa kaloja ja mustekaloja, mutta niiden tiedetään käyneen myös delfiinien, merikilpikonnien ja jopa pienempien hailajien kimppuun.

## Lisääntyminen
Makrillihait synnyttävät eläviä poikasia, jotka ovat syntyessään 60–75&nbsp;cm pitkiä. Laji on ovovivipaarinen, eli munat kehittyvät emon sisällä. Synnytysajankohta vaihtelee eri populaatioiden välillä. Esimerkiksi Atlantin pohjoisosassa elävät synnyttävät keväällä ja Australian vesillä elävät syksyllä.

## Populaarikulttuuri
Elokuvassa Nemoa etsimässä Poiju niminen makrillihai (”makohai”) on ”hyvä” ja kavereittensa valko- ja vasarahain kanssa hän on ryhtynyt kasvissyöjäksi. Tappajahai-elokuvan julisteessa on valkohai, jolle ”lainattiin” makrillihain hampaat pelottavuuden lisäämiseksi.
Makrillihaiden leuat ovat hintavia keräilykohteita, isojen yksilöiden kidoista on pyydetty Ebay internet -kauppasivulla jopa 1500 dollarin hintoja kappaleelta. Renny Harlinin elokuvassa *[[Deep Blue Sea]]* esiintyvät hait ovat makrillihaita.

## Lähteet
*www.elasmo-research.org

### Viitteet

## Aiheesta muualla
*
Sami Ryhänen

**Sami Ryhänen**  (s. 22. toukokuuta 1980 Vantaa) on suomalainen jääkiekkohyökkääjä.

Ryhänen aloitti junioritason pelaamisen Espoossa pelaamalla muun muassa Bluesin C-junioreissa, jonka jälkeen hän siirtyi HIFK:n B-junioreihin. A-junioreissa hän aloitti HIFK:ssa, mutta palasi syksyksi 1999 Espooseen pelaamaan Bluesin A-junioreihin. Kaudeksi 2000–2001 hän siirtyi Mestis-joukkue Jää-Kotkiin, josta kuitenkin sai nopeasti lähteä, ja uusi pelipaikka löytyi Ranskan I-divisioonan Strasbourgista. Kaudella 2001–2002 Ryhänen yritti uudelleen Mestiksessä, tällä kertaa KJT:ssä, mutta joutui lähtemään KJT:stäkin kesken kauden. Seuraavat vuodet hän pelasi Ranskan pääsarjan Clermontissa, Allsvenskanin Halmstadissa ja Uppsalassa sekä Norjan Elitserienin Stjernenissä.

Läpimurtonsa Mestiksessä Ryhänen teki Kirkkonummen Salamoissa kaudella 2005–2006, jolloin hän aloitti kauden tehopisteillä 10+24 ja johti Mestiksen pistepörssiä, kun siirtyi kesken kauden SM-liiga-seura Lukkoon. Lukossa Ryhänen pelasi 22 ottelua ja teki 12 tehopistettä. Kaudeksi 2006–2007 hän siirtyi SaiPaan.

SaiPassa Ryhänen pelasi puolitoista kautta. Hänet vapautettiin sopimuksestaan kesken kauden 2007–2008 pelillisten syiden takia. Loppukauden Ryhänen pelasi Allsvenskanin IF Björklövenissä, jossa hän oli sarjan paras aloittaja. Keväällä 2008 Ryhänen teki sopimuksen Espoon Bluesin kanssa. Bluesissa Ryhänen pelasi 43 ottelua, hän oli joukkueensa toiseksi tehokkain pelaaja. Hän siirtyi tammikuussa 2009 Tapparaan vaihdossa Teemu Nurmeen. Kesällä 2009 Ryhänen pelasi rullakiekkoa Tampereella Pahalammen joukkueessa numerolla 95,7.

Tapparassa Ryhänen teki runkosarjassa 10 ottelussa tehot 1+6 ja karsinnoissa 3 ottelussa tehot 0+1. Ryhänen ei kuitenkaan jatkanut seurassa alkukauden 2009–2010 jälkeen. Kesken kauden 2009–2010 Ryhänen siirtyi Lempäälän Kisaan. LeKissä Ryhänen pelasi runkosarjassa 10 ottelua ja teki 10 pistettä. Pudotuspeleissä Ryhänen pelasi 8 ottelua ja teki 6 pistettä. LeKi oli lopulta Mestiksen neljäs, kun LeKi hävisi pronssiottelun KooKoolle.

Kaudella 2010–2011 Ryhänen pelasi kolmessa joukkueessa. Hän aloitti slovenialaisessa Itävallan pääsarjassa pelaavassa HDD Olimpija Ljubljana. Sieltä hän siirtyi Allsvenskanin Almtunaan ja loppukauden hän edusti Serie A:n SV Ritteniä. Seuraavan kauden Ryhänen aloitti Tanskan pääsarjan Aalborgissa, mutta hän siirtyi kesken kauden Britannian EIHL-sarjan Nottingham Panthersiin, jossa voitti Challenge Cupin ja pudotuspelien mestaruuden. Kesällä 2012 Ryhänen teki sopimuksen Ranskan pääsarjan Dijonin kanssa. Hän ei kuitenkaan sopeutunut joukkueeseen harjoitusleirin aikana, palasi Britanniaan ja teki sopimuksen Dundee Starsin kanssa.

Ryhänen pelaa jääkiekon lisäksi rullakiekkoa. Vuoden 2007 MM-kisoissa hän oli Suomen toiseksi paras pistemies joukkueen voittaessa hopeaa.

## Tilastot

## Lähteet
* 

### Viitteet
Kyalami

**Kyalami** on eteläafrikkalainen moottorirata. Rata sijaitsee Gautengissa lähellä Johannesburgia. Rataa on käytetty Grand Prix- ja Formula 1 -autoilussa ja se on isännöinyt Etelä-Afrikan Grand Prix’ta useaan otteeseen. Rata on lisäksi isännöinyt viidesti World Superbike -sarjaa vuosina 1998–2002.

Alkuperäinen vuonna 1961 valmistunut rata (kauden 1967 jälkeen pidennettiin kymmenellä metrillä), joka oli käytössä kunnes poliittiset tahot pudottivat radan kilpailuista pois, koska se oli nopeamutkainen rata.  Kun rata uudelleen rakennettiin 1987, Crowthorene, Barbecue ja Juksei -mutkat joko poistettiin kokonaan tai niitä muutettiin radikaalisti. Uudistuksen seurauksena radasta tuli kapea ja hidas. Erikoinen piirre radan uudistuksessa oli, että aikaisemmin rataa oli ajettu myötäpäivään, mutta uudistuksen myötä vastapäivään. 

Etelä-Afrikan apartheid-rotuerottelupolitiikan päätyttyä F1-sarja palasi Kyalamiin kaudella 1992. Uusitulla radalla kuitenkin kilpailtiin vain kahdesti. On melko epätodennäköistä, että Formula 1 palaisi radalle.

Radan ympäristöstä on kehittynyt asuttu esikaupunkialue.

## Formula 1:n Grand Prix -voittajat
F1-kuljettajista Nigel Mansell ja Alain Prost ovat onnistuneet saavuttamaan voiton sekä uudella että vanhalla radalla. Voitoissa mitattuna parhaiten radalla on menestynyt Niki Lauda kolmella voitollaan.

## Lähteet
Kiinanaurinkomäyrä

**Kiinanaurinkomäyrä** (*Melogale moschata*) on noin 50–66 cm (häntä mukaan lukien) pitkä näätäeläin, joka kuuluu aurinkomäyrien sukuun. Sillä on muista Kaukoidän näätäeläimistä poiketen kasvoissaan naamarimaiset kuviot. Sen perärauhaset ovat muiden näätäeläinten tavoin hyvin kehittyneet, ja se pystyy tarvittaessa puolustautumaan erittämällä niistä pahanhajuista nestettä. Lajin uudeksi suomenkieliseksi nimeksi on ehdotettu *kiinanhillerimäyrää*.

## Levinneisyys ja elinympäristö
Kiinanaurinkomäyrän levinneisyys kattaa Koillis-Intian, Etelä-Kiinan ja osan Indonesiaa. Se suosii ruohikkoisia alueita, joilla kasvaa puita, sillä hyvänä kiipeilijänä se hakee toisinaan ravintonsa puista. Se on yöaktiivinen ja oleskelee päivisin maanalaisissa onkaloissa.

## Ravinto
Kiinanaurinkomäyrän ravintoon kuuluu hedelmien lisäksi pikkueläimiä ja selkärangattomia, kuten sirkkoja, kotiloita ja matoja.

## Lisääntyminen
Kiinanaurinkomäyrä synnyttää touko–kesäkuussa yleensä kolme poikasta.

## Lähteet
Agrippa (A Book of the Dead)

**Agrippa (A Book of the Dead)** on taiteilijakirja jonka julkaisivat Yhdysvalloissa vuonna 1992 William Gibson, Dennis Ashbaugh ja kustantaja Kevin Begos jr.. Se ilmestyi kahtena painosmäärältään rajoitettuna laitoksena. "Deluxe"-versioon kuului suuri kotelo, joka sai kirjan näyttämään maasta esiin kaivetulta reliikiltä. Itse kirjaan oli painettu tekstinä DNA-sarjoja, Dennis Ashbaughin akvatintaetsauksia ja levyke, jolla oli William Gibsonin kirjoittama runo. Tätä laitosta myytiin 1&nbsp;500-2&nbsp;000 dollarin hintaan, ja jokainen kappale oli käsin tehtyjen korjausten takia uniikki. Pienempään versioon ei kuulunut etsauksia eikä koteloa, painatukset olivat yhdellä palstalla kahden sijaan, ja sitä myytiin 450 dollarin hintaan. Kirjan kustantaja ja pääidean keksijä oli Kevin Begos jr.

Alkuperäinen idea oli, että osa etsauksista haalistuisi pois ajan myötä, ja niiden tilalle ilmestyisi toiset kuvat. Sitä ei kuitenkaan lopullisessa versiossa tapahtunut. Kuuluisin osa kirjasta on kuitenkin runon sisältävä levyke. Levykkeellä oleva lukuohjelma toimii Mac OS:ssä. Se on kopiosuojattu, eikä ohjelma toimi, jos levy on kirjoitussuojattu tai käytetään kopiota. Ruudulla teksti vyöryy hitaasti eteenpäin, ja näytetty teksti kryptataan, eikä sitä voi purkaa. Täten normaalisti teksti voidaan katsoa vain kerran. Häviävien etsausten, itsensä tuhoavan levykkeen ja runon keskeinen oma teema on muistin ja muistojen katoaminen ajan myötä. Tekstin lukijalle jää vain muisto tekstistä. Lisäksi runoon liittyy mekanismien tematiikka: miten muistot katoavat mielestä, ja miten niistä jää jäljelle vain fyysis-mekaanisia muistoja, kuten isoisän valokuva-albumi (johon kirjan nimikin viittaa).

Tietokoneella luettu runo oli osoitettu myös haasteeksi kryptografian harrastajille ja hakkereille. Nämä keksivätkin useita tapoja tekstin suojauksen murtamiseen, sekä helppoja (muun muassa tekstin lukeminen ääneen nauhalle) että vaikeita (itse ohjelman murtaminen). Eräät hakkerit järjestivät Gibsonin ja Begosin luvalla joulukuussa 1992 lukutilaisuuden, josta teksti lähetettiin modeemilinjaa pitkin useisiin muihin paikkoihin.

Gibson itse ei erityisesti lämmennyt varsinaisen kirjan tuottamisen ajatukselle ja arvosteli myöhemmin julkaisijaa ja taiteilijajoukkoa siitä, että he eivät ilmeisesti pystyneet tuottamaan tarpeeksi valmiita kirjoja. Myös Begos myönsi, että kirjan erikoisen idean nostattama mediakohu tuli liian varhain, ja se, että he eivät pystyneet vastaamaan kysyntään, oli yksi suuri syy, miksi hänen kustannusyrityksensä meni konkurssiin.

Gibson on sittemmin julkaissut runon tekstin omalla kotisivullaan. Vuonna 2012 Agrippa Files -tutkimusryhmä julkaisi levykuvan alkuperäisestä levykkeestä. Samana vuonna järjestettiin kilpailu salauksen murtamiseksi, ja ohjelmiston toimintaperiaate selvitettiin.

## Lähteet

## Aiheesta muualla
* Runon teksti  William Gibsonin kotisivulla
* The Agrippa Files, kuvia ja tekstiä, joka liittyy kirjaan
Sääpallo

**Säähavaintopallo** on iso, yleensä heliumilla täytetty ilmapallo, jota käytetään apuna säätutkimuksissa. Pallon nousunopeus riippuu pallon koosta, yleensä se on 2–6 m/s. Palloon ripustetaan radiosondi, joka antureiden ja GPS-paikantimen avulla suorittaa mittaukset. Mitattavia asioita ovat esimerkiksi ilmanpaine, ilman lämpötila ja suhteellinen kosteus sekä tuulen suunta ja nopeus. Tiedot lähtevät radiosignaalina pallon lähettäjille. Useimmiten 20 kilometrin korkeudessa pallo puhkeaa ja sondi putoaa maanpinnalle. Sondit on tarkoitettu kertakäyttöisiksi, ne hajoavat osuessaan maahan. Suomessa säähavaintopallo-laitteistoa valmistaa esimerkiksi Vaisala.

## Lähteet
* Merentutkimuslaitos: Säähavaintopallo, viitattu 21.4.2008
Kenna James

**Kenna James** (s. 18. joulukuuta 1963 Chicago, Illinois) on yhdysvaltalainen pokeriammattilainen. Hänen lempinimensä on "Cowboy".

James aloitti pokeripeluun vuonna 1996 ja työskenteli losangelesilaisella Hollywood Park Casinolla aluksi jakajana sitten turnausvastaavana. Vuonna 1999 hän aloitti pokeriammattilaisuuden, aluksi palkattuna pelaajana (*proposition player*) Crystal Park Casinolla Los Angelesissa.

Kenna James voitti Ultimate Poker Challengen ensimmäisellä kaudella kaksi satelliittiturnausta. Semifinaaleissa Jennifer Harman pudotti hänet jatkosta. World Series of Pokerin turnauksissa James on parhaimmillaan ollut neljäs (2&nbsp;500 dollarin no limit texas hold'em -turnaus vuonna 2003). Pääturnauksessa hän on parhaimmillaan ollut 38. (2003). 

Elokuussa 2005 James oli toinen World Poker Tourin Legends of Poker -turnauksessa ja ansaitsi 588&nbsp;210 dollaria. Helmikuussa 2006 hän voitti LA Poker Classicin, jonka ykköspalkinto oli 242&nbsp;251 dollaria. Maaliskuussa 2006 James oli toinen Mike Schneiderin voittamalla PartyPoker.com Million V -risteilyllä. Kakkospalkinto oli 700&nbsp;000 dollaria.

Kenna James edustaa Sun Poker -nettipokerihuonetta. Hän on ollut useissa televisioiduissa pokeriohjelmissa kommentaattorina ja on naimisissa pokerinpelaaja Marsha Waggonerin kanssa. Pariskunnalla on kaksi lasta.

Elokuussa 2007 Jamesin pokeriuran turnausansiot  ylittivät 2,9 miljoonaa dollaria.

## Lähteet

## Aiheesta muualla
* Viralliset kotisivut
* http://www.pokerplayer.com.au/poker-magazines/interview-with-kenna-james.html 
* http://www.pokerplayermagazine.co.uk/theplayers/playerprofiles/1227/power_tips_from_kenna_james.html
* PokerListing.com:n profiili
*
Copa de la Liga

**Copa de la Liga** () oli espanjalainen jalkapallokilpailu, jonka Espanjan kuninkaallinen jalkapalloliitto järjesti vuosina 1982–1986. Siihen ottivat osaa korkeimman sarjatason Primera Divisiónin kaikki seurat sekä alempien sarjatasojen parhaat.

Idean kilpailusta keksi Barcelonan puheenjohtaja Josep Lluís Núñez tavoitteenaan seurojen taloudellisen tilanteen parantaminen televisiointioikeuksista ja lipunmyynnistä saatujen tulojen turvin. Kilpailu lopetettiin kuitenkin jo neljän vuoden jälkeen ajanpuutteen vuoksi.

Kilpailun voittaja oli oikeutettu paikkaan seuraavan kauden UEFA Cupissa.

## Loppuottelut

## Lähteet
* RSSSF: Spain – List of League Cup Finals (Luettu 7. helmikuuta 2007)